Държавен вестник, бр. 5, 2013 г., стр. 33

БРОЙ  5	
Д Ъ Р Ж А В Е Н  В Е С Т Н И К 	
СТР.  33  
Чл. 32. (1) При нарушаване на икономи­
ческия баланс всяка от страните по договор 
за ПЧП може да поиска изменение или до­
пълнение на договора за възстановяване на 
икономическия баланс. 
(2) Искането по ал. 1 се отправя към другата 
страна с мотивирано предложение въз основа 
на комплексен анализ на обстоятелствата, 
довели до нарушаване на икономическия 
баланс, в т.ч. изменението на финансово-ико­
номическите параметри на проекта.
(3) В срок до 3 месеца от подаване на ис­
кането по ал. 1 съответната страна разглежда 
и предоставя становище по мотивираното 
предложение за изменение или допълнение 
на договора за ПЧП.
Г л а в а  ш е с т а
ДОГОВОР ЗА ПЧП. ГАРАНЦИИ ЗА ИЗПЪЛ­
НЕНИЕ И ОТГОВОРНОСТИ ПРИ НЕИЗ­
ПЪЛНЕНИЕ
Чл. 33. Договорът за ПЧП се сключва при 
спазване на изискванията за съдържание по 
чл. 44 от закона и на правилника.
Чл. 34. (1) При неизпълнение на задължение 
по договора за ПЧП неизправната страна дъл­
жи неустойка в размер, определен с договора.
(2) При неплащане на неустойка от страна 
на частния партньор публичният партньор 
усвоява дължимата сума от съответната бан­
кова гаранция по чл. 35.
(3) Когато размерът на банковата гаран­
ция не е достатъчен за покриване размера на 
неустойката, публичният партньор прихваща 
дължимия остатък от размера на плащанията 
по чл. 25, т. 1 и/или събира дължимите суми 
по законоустановения ред.
Чл. 35. (1) Частният партньор предоставя 
финансово обезпечение за гарантиране изпъл­
нението на задълженията по договора за ПЧП 
под формата на банкови гаранции.
(2) Видовете и размерът на банковите 
гаранции се определят за всеки отделен до­
говор за ПЧП, като съвкупният размер на 
предоставените банкови гаранции не може 
да бъде по-малък от 5 на сто от общия раз­
мер на финансовата подкрепа, определена с 
решението за определяне на частен партньор.
(3) Банковите гаранции се предоставят по 
начин, който осигурява непрекъснатост на 
обезпечението на задълженията на частния 
партньор по договора за ПЧП. 
(4) В случаите по чл. 34, ал. 2 частният 
партньор е длъжен да възстанови първоначал­
ния размер на гаранцията в срок, не по-дълъг 
от 30 дни от уведомлението за усвояване.
Чл. 36. (1) При предсрочно прекратяване на 
договора за ПЧП по вина на частния партньор 
той дължи обезщетение в размер, не по-ма­
лък от  50 на сто от сумата на предвиденото 
обезщетение по чл. 63 от закона. 
(2) Частният партньор дължи и неустойка 
в размер на 1/12 част от годишното плащане 
по чл. 25, т. 1 за предходната година за всеки 
месец до сключване на нов договор за ПЧП, 
но за не повече от 12 месеца.
(3) Публичният партньор може да търси 
обезщетение за действително претърпените 
вреди, които надхвърлят размера на обезще­
тенията и неустойките по ал. 1 и 2, по общия 
ред съгласно действащото законодателство.
Чл. 37. В случаите по чл. 46, ал. 2 от за­
кона частният партньор уведомява в срок до 
10 дни публичния партньор за избрания от 
него подизпълнител.
Г л а в а  с е д м а
МОНИТОРИНГ И КОНТРОЛ НА ИЗПЪЛ­
НЕНИЕТО НА СКЛЮЧЕНИТЕ ДОГОВОРИ 
ЗА ПЧП
Чл. 38. (1) При изпълнението на догово­
рите за ПЧП се осъществяват мониторинг и 
текущ контрол, гарантиращи ефективност и 
ефикасност на процесите.
(2) Текущият контрол се извършва от 
публичния партньор при условия и по ред, 
определени с договора за ПЧП.
(3) Текущият контрол включва най-малко 
периодична проверка на изпълнението на 
всички задължения по договора за ПЧП, в 
т.ч. за качеството на обекта на техническата 
или на социалната инфраструктура и/или на 
извършваната дейност от обществен интерес, 
въз основа на определени с нормативен акт, 
с административен акт или с договора изис­
квания, технически спецификации, стандарти 
и/или критерии за качество.
(4) Текущият контрол се осъществява чрез:
1. длъжностни лица от съответната дър­
жавна или общинска администрация или 
публично-правна организация, и/или
2. комисия за контрол.
(5) Правата, задълженията и отговорностите 
на лицата, осъществяващи текущ контрол, 
както и съставът на комисията за контрол се 
определят със заповед на публичния партньор.
(6) Контрол върху определени задължения 
на частния партньор може да бъде възложен 
чрез договор на външен изпълнител.
(7) Текущият контрол се извършва чрез 
документален контрол и проверки на място.
(8) Проверки на място могат да се извършват 
от лица, определени от публичния партньор, 
и/или чрез други органи в зависимост от 
спецификата на проверката.
(9) Разходите за текущ контрол са за сметка 
на публичния партньор.
Чл. 39. (1) Мониторинг на изпълнението на 
действащите договори за ПЧП в страната се 
осъществява на базата на ежегодна отчетност, 
като в срок до 31 март: